საქართველოს მთავრობის
განკარგულება
        N699    2019 წლის 29 მარტი    ქ. თბილისი

არასამეწარმეო (არაკომერციული) იურიდიული პირის – რუხის მრავალპროფილიანი საუნივერსიტეტო კლინიკის დაფუძნების შესახებ
 
1. საქართველოს სამოქალაქო კოდექსის შესაბამისად, საქართველოს ეკონომიკისა და მდგრადი განვითარების სამინისტროს სისტემაში შემავალმა სსიპ - სახელმწიფო ქონების ეროვნულმა სააგენტომ უზრუნველყოს საქართველოს სამოქალაქო კოდექსით განსაზღვრული არასამეწარმეო (არაკომერციული) იურიდიული პირის - რუხის მრავალპროფილიანი საუნივერსიტეტო კლინიკის (შემდგომში – რუხის მრავალპროფილიანი საუნივერსიტეტო კლინიკა) დაფუძნება. 
2. საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ უზრუნველყოს: 
ა) საქართველოს ეკონომიკისა და მდგრადი განვითარების სამინისტროს სისტემაში შემავალი სსიპ – სახელმწიფო ქონების ეროვნული სააგენტოსთვის რუხის მრავალპროფილიანი საუნივერსიტეტო კლინიკის წესდების პროექტისა და ხელმძღვანელი პირ(ებ)ის კანდიდატურ(ებ)ის წარდგენა; 
ბ) რუხის მრავალპროფილიანი საუნივერსიტეტო კლინიკის დაფუძნების შემდგომ, „სახელმწიფო ქონების შესახებ“ საქართველოს კანონის 36-ე მუხლის მე-2 პუნქტის შესაბამისად, საჭიროებისამებრ, ორგანიზაციის ფუნქციონირებისათვის საჭირო შესაბამისი ქონებ(ებ)ის გადაცემა. 
3. სამედიცინო მომსახურების მიწოდების უწყვეტობის უზრუნველსაყოფად, საქართველოს ეკონომიკისა და მდგრადი განვითარების სამინისტროს სისტემაში შემავალმა სსიპ - სახელმწიფო ქონების ეროვნულმა სააგენტომ უზრუნველყოს:
ა) რუხის მრავალპროფილიანი საუნივერსიტეტო კლინიკის დაფუძნებასა და რეგისტრაციასთან დაკავშირებული კანონმდებლობით გათვალისწინებული ღონისძიებების განხორციელება; 
ბ) შპს „რეგიონული ჯანდაცვის ცენტრის“ (საიდენტიფიკაციო კოდი – 236035517) ------ კაპიტალის ცვლილება ამ განკარგულების დანართით გათვალისწინებული ქონების ამოღებისა და მისი ააიპ -------------- კლინიკისათვის, არსებობის ვადით, უსასყიდლო სარგებლობაში გადაცემა;
გ)  შპს „რეგიონული ჯანდაცვის ცენტრში“ (საიდენტიფიკაციო კოდი – 236035517) დასაქმებული შესაბამისი პერსონალის სსიპ - რუხის მრავალპროფილიანი საუნივერსიტეტო კლინიკაში გადაკონტრაქტის მიზნით საჭირო ღონისძიებების გატარება.
4. სამედიცინო მომსახურების მიწოდების უწყვეტობის უზრუნველსაყოფად, საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ უზრუნველყონ საჭირო ღონისძიებების გატარება, მათ შორის:
ა) შპს „რეგიონული ჯანდაცვის ცენტრის“ (საიდენტიფიკაციო კოდი – 236035517) მიერ ააიპ -------------- კლინიკისათვის სამედიცინო საქმიანობის მიწოდებასთან დაკავშირებული შესაბამისი უფლებების გადაცემის ხელშეწყობა, კანონმდებლობით დადგენილი ფარგლებში. 
ბ) განხორციელდეს სახელმწიფო ჯანდაცვითი პროგრამებში შპს „რეგიონული ჯანდაცვის ცენტრის“ (საიდენტიფიკაციო კოდი – 236035517) მიმწოდებლის ჩანაცვლება რუხის მრავალპროფილიანი საუნივერსიტეტო კლინიკით. შესაბამისად, რუხის მრავალპროფილიანი საუნივერსიტეტო კლინიკა ჩაითვალოს შპს „რეგიონული ჯანდაცვის ცენტრის“ (საიდენტიფიკაციო კოდი – 236035517) უფლებამონაცვლედ სახელმწიფო ჯანდაცვითი პროგრამების მიწოდების ნაწილში. 
5. ამ განკარგულების მე-3 პუნქტით გათვალისწინებული ღონისძიებების დასრულების შემდეგომ, კლინიკის დამფუძნებლის ყველა უფლებამოსილება განახორციელოს საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტრომ. 
6. ძალადაკარგულად გამოცხადდეს
ა) „შეზღუდული პასუხისმგებლობის საზოგადოება „რეგიონული ჯანდაცვის ცენტრის“ სახელმწიფო საკუთრებაში არსებული 100% წილის მართვის უფლებით, პირდაპირი გადაცემის ფორმით საქართველოს შრომის, ჯანმრთელობისა და სოციალური დაცვის სამინისტროსათვის გადაცემის შესახებ” საქართველოს მთავრობის 2014 წლის 9 ოქტომბრის N1830 განკარგულება და შესაბამისად, შეწყდეს მის საფუძველზე საქართველოს შრომის, ჯანმრთელობისა და სოციალური დაცვის სამინისტროსა და სსიპ „სახელმწიფო ქონების ეროვნული სააგენტოს“ შორის დადებული „რეგიონული ჯანდაცვის ცენტრის“ სახელმწიფო საკუთრებაში არსებული 100% წილის  მართვის უფლებით გადაცემის თაობაზე ხელშეკრულება. 
ბ) არასამეწარმეო (არაკომერციული) იურიდიული პირის - რუხის მრავალპროფილიანი საუნივერსიტეტო კლინიკის დაფუძნების შესახებ“ საქართველოს მთავრობის 2019 წლის 19 მარტის N699 განკარგულება. 
7. განკარგულება ძალაშია ხელმოსაწერისთანავე. 

პრემიერ-მინისტრი                                  მამუკა ბახტაძე